[{"text_idx": "#000001", "text": "Pa glasker ober anaoudegezh gant an dud deuet da gemer perzh en ur staj, en un devezh-studi, eo tonket d\u2019an den ober ar goulenn :"}, {"text_idx": "#000003", "text": "Re alies em eus bet klevet ma c\u2019hendivizer o respont din en ur rein\u0303 e anv-badez hag e anv-familh, tra ken :"}, {"text_idx": "#000004", "text": "\u2013 Emmanuel Kant on-me. (lakaomp...)"}, {"text_idx": "#000005", "text": "Daoust ma seblant reizh e-ken\u0303ver yezhadur, ar respont-se n\u2019en deus netra da welet gant ar pezh a respontfe ar vrezhonegerien. Miz goude ma oan deuet da chom e Bulad, e oan anavezet gant an darn vrasan\u0303 eus an dud, nemet e ranken goulenn gant pep hini eus ma c\u2019henvroiz nevez :"}, {"text_idx": "#000007", "text": "A bep sort a gleven neuze :"}, {"text_idx": "#000008", "text": "\u2013 Me zo breur da unan a anavezez mad, sell, Emil deus Krec\u2019h ar Blei..."}, {"text_idx": "#000009", "text": "\u2013 O, me zo bet ganet en ti \u2018lec\u2019h out e\u0301 chom breman\u0303..."}, {"text_idx": "#000010", "text": "\u2013 Me zo bet aman\u0303 alies e\u0301 labourat, pa oa ar Fulup kozh e\u0301 telc\u2019hen ar feurm..."}, {"text_idx": "#000011", "text": "\u2013 Me zo ur genitervez da Yvette, gou\u0302t \u2018walc\u2019h \u2018rit, an hini..."}, {"text_idx": "#000012", "text": "Bep gwech ur frazenn o koman\u0303s gant \u201cme zo\u201d*, o rein\u0303 titour war ar pezh e oant, o micher pe o micher bet, o c\u2019herentiezh tost pe bell, al lec\u2019h ma oant o chom, mes ne roent nag anv bihan nag anv-familh diouzhtu, ha ret mat din alies ober un eil goulenn abenn kaout anezhe :"}, {"text_idx": "#000013", "text": "\u2013 Pesort anv \u2018peus, neuze ?"}, {"text_idx": "#000014", "text": "Ma ra ho kendivizer ar goulenn \u201cPiv out-te ?\u201d ouzhoc\u2019h, eman\u0303 o c\u2019hortoz anv ho parrouz orin, eus pesort kordennad oc\u2019h, pesort micher ho peus, kar ha par da biv oc\u2019h, eus pesort nouean\u0303s e teuit, ma ouzoc\u2019h diouti, mes n\u2019eman\u0303 ket o c\u2019hortoz hoc\u2019h anv diouzhtu. Hennezh diwezhan\u0303 zo ur respont d\u2019ar goulenn :"}, {"text_idx": "#000015", "text": "\u2013 Pe anv \u2018peus ? Pesort anv \u2018peus ?"}, {"text_idx": "#000016", "text": "*Gou\u0302t \u2018walc\u2019h a ran, se zo ober bek d\u2019ar pezh a vez kelennet en holl hentennou\u0300 da zeskin\u0303 brezhoneg, mes er mod-se eman\u0303 !"}, {"text_idx": "#000019", "text": "Ar svedeg dindan gourdrouz ar saozneg en he bro ?"}, {"text_idx": "#000020", "text": "Kemerit perzh en emgav ar yezhou\u0300 minorelaet"}, {"text_idx": "#000021", "text": "Ar gazetenn sizhuniek e brezhoneg nemeti abaoe 2005 !"}, {"text_idx": "#000022", "text": "Stumm paper pe niverel, priziou\u0300 izel, formulennou\u0300 dishen\u0303vel, ..."}, {"text_idx": "#000023", "text": "Ar gazetenn en he stumm PDF da bellgargan\u0303 bep sizhun"}, {"text_idx": "#000024", "text": "Pennadou\u0300 zo a veze enrollet hag a c'heller selaou c'hoazh"}]